Euroopa Ühenduse õiguse mõju erinevatele õiguse valdkondadele on erineva intensiivsusega. Keskkonnaõigus kuulub aga kindlasti nende õigusharude hulka, mille puhul Euroopa Ühenduse õiguse mõju on tunnetatav lausa igal sammul, ka konflikte Eesti õiguse ja Euroopa Ühenduse õiguse vahel tuleb küllalt tihti ette. Hea näide on hiljutine häbematu metsaraie Suurupis, kus Eesti õiguse järgi ei olnud justkui õigust metsaraiet  keelata, Euroopa Ühenduse õigusest tulenevalt oli keeld aga ilmselge, sest tegemist oli nn Natura eelvalikualaga.